text: গ্রুপ সেরা হয়ে শেষ ষোলো নিশ্চিত করল লিভারপুল | 482615|| Bangladesh Pratidin
  প্রকাশ : ১১ ডিসেম্বর, ২০১৯ ০৯:৪৩
  দ্বিতীয় রাউন্ডে যেতে ড্র হলেও চলতো গত আসরের চ্যাম্পিয়ন লিভারপুলের। তবে মঙ্গলবার রাতে কোনোপ্রকার ঝুঁকি নিতে চাননি ইয়ুর্গেন ক্লপ। অস্ট্রিয়ান ক্লাব সালজবার্গকে ২-০ গোলে হারিয়ে গ্রুপ সেরা হয়ে চ্যাম্পিয়নস লিগের শেষ ষোলো নিশ্চিত করেছে লিভারপুল।
  সালজাবার্গের মাঠে শক্তিশালী স্কোয়াডই নামান ক্লপ। প্রথমার্ধে দু'দলই ব্যস্ত ছিল আক্রমণ-প্রতি আক্রমণে। তবে তাতেও বিরতিতে যাওয়ার আগে গোলের দেখা পায়নি কেউ। অবশ্য দ্বিতীয়ার্ধে ফিরে ভয়ঙ্কর হয়ে ওঠে শিরোপা ধরে রাখার মিশনে নামা লিভারপুল। ৫৭ মিনিটে হেড থেকে রেড বুল অ্যারেনার দর্শকদের নীরব করে দেন নেবি কেইটা। সাদিও মানের পা থেকে ওড়ে আসা বলে প্রতিপক্ষের ডি-বক্সের মাঝখানে লাফ দিয়ে প্রতিপক্ষের জালে বল জড়িয়ে দেন এই গিনিয়ান মিডফিল্ডার।
  ম্যাচের বাকি সময় আরও কয়েকবার গোলের সুযোগ হাতছাড়া করে লিভারপুল। তবে তাতে বড় কোনো ক্ষতি হয়নি। 'ই' গ্রুপে ছয় ম্যাচে ১৩ পয়েন্ট নিয়ে শেষ ষোলো নিশ্চিত করেছে তারা।